**TEM-TA projektiga seotud majandustegevuse andmete esitamise vorm**

|  |  |
| --- | --- |
| **Projekti kood** |  |
| **Projekti pealkiri** |  |

Temaatiliste teadus- ja arendusprogrammide projekte rahastatakse tegevuse „Temaatiliste teadus- ja arendustegevuse programmide rakendamine akadeemilise, era- ja avaliku sektori koosloome ja koostöö edendamiseks nutika spetsialiseerumise valdkondades“ toetuse andmise tingimuste alusel.

Käesolevas dokumendis ja selle juurde kuuluvas Exceli vormis (Lisa 1) esitatud andmete alusel kontrollib Eesti Teadusagentuur (ETAG), kas projektile antav toetus on riigiabi. Kui selgub, et uurimisprojekti täitvale juhtasutusele ja/või partneritele antav toetus kvalifitseerub riigiabiks, rakendatakse vastavale tegevusele toetuse määrasid vastavalt üldise grupierandi määruse artiklis 25 sätestatule[[1]](#footnote-2). Kui tegemist peaks olema riigiabi andmisega, teavitab ETAG sellest toetuse saajat.

Majandustegevuse andmete esitamise vorm **hõlmab küsimuste ja kinnituste osa, lisaks** **Exceli vormi** **majandustegevuse prognoosi kohta**, kui projektiga on seotud/võib olla seotud ka majandustegevus. Andmete esitamisel on ETAG valmis nõustama ja vajadusel konsulteerima riigiabi spetsialistidega ministeeriumist ja Riigi Tugiteenuste Keskusest.

**Projekti kohta esitatakse üks vorm ja vajadusel majandustegevuse prognoos**, mis kajastab kõikide osaliste andmeid, st koostööprojekti puhul ei pea projektis osalevad asutused eraldi andmeid esitama. Täidetud vormi palume allkirjastada vastutava täitja ja kõikide projektist **toetust saavate** asutuste/partnerite esindajate poolt või juhul, kui juhtasutusel on volitus esindada teisi partnereid, juhtasutuse esindaja poolt. Palun esitada allkirjastatud vorm meiliaadressil etag@etag.ee.

*Palun märkida „X“ vastavasse lahtrisse.*

|  |  |  |
| --- | --- | --- |
| **Küsimus** | **JAH** | **EI** |
| 1. Kui projektis osaleb partneri(te)na eraõiguslik(ke) positiivselt evalveeritud TA-asutus(i), siis kas ta osaleb (nad osalevad) projektis TA-asutuse (teaduspartnerina), mitte ettevõttena (ettevõtluspartnerina)[[2]](#footnote-3)?*Kui projektis osaleb partnerina mitu eraõiguslikku positiivselt evalveeritud TA-asutust ja vähemalt üks neist osaleb ettevõtluspartnerina, on vastus EI. Kui projektis ei osale ühtegi eraõiguslikku positiivselt evalveeritud TA-asutust, palun märkige samuti EI.* |  |  |
| 2. Kas projektis osaleb toetust saav partner, kes ei ole positiivselt evalveeritud TA-asutus ja/või rakenduskõrgkool (nt ettevõte, erialaliit, ministeerium vm organisatsioon)? *Kui projektis osaleb mitu sellist partnerit ja vähemalt üks vastavatest partneritest saab projektist toetust, st kaetakse nende kulusid, on vastus JAH.* |  |  |
| 3. Palun tooge lühidalt välja, millised on projektist toetust saavate asutuste (juhtasutus, partnerid) projektis saavutatavad tulemid. *Projekti tulemid võivad olla nt teaduspublikatsioonid, juhendamised, kaitsmised, teadmiste lõimimine kõrgharidusõppesse, patenditaotlused, patendid, litsentsid, spin-offi loomine, teadusaparatuuri ja seadmete soetamine, projekti tulemusel sõlmitavad ettevõtluslepingud jms.* |  |

4. Kas projekti raames tegeletakse/võidakse tegeleda (teatud mahus) majandustegevusega?[[3]](#footnote-4)

*Projekti majandustegevusega (potentsiaalselt) seotud tulemid võivad olla nt patendid, litsentsid, spin-offi loomine, projekti tulemusel sõlmitavad ettevõtluslepingud, teadusaparatuuri ja seadmete soetamine, mida võidakse (osaliselt) kasutada majandustegevuseks kas projekti jooksul ja/või pärast seda.* ***Neid tulemeid tuleb projektist toetust saavatel asutustel omakorda analüüsida, et välja selgitada, kas need on riigiabi tähenduses tõepoolest seotud majandustegevusega või mitte.***

*Palun täita tabel, märkides „X“ vastavasse lahtrisse.* *Ridu võib vastavalt vajadusele lisada või kustutada (nt vastavalt projektist toetust saavate asutuste arvule).*

|  |  |  |  |  |  |
| --- | --- | --- | --- | --- | --- |
|  | **Projekti tulemid**  | **Tingimus (asutus peab olema valmis seda vajadusel tõendama)** | **JAH** | **EI** | **Ei kohaldu (ei ole projekti tulem)** |
| ***Projektist toetust saav asutus nr 1 (lisa nimi)*** | Patentide kasutamine, intellektuaalse vara litsentsimine ja müük jms tegevused | Tulemid tekivad ainult TA-asutuses (projekti tulemusel tekkiv intellektuaalne vara kuulub teadlasele ja teadusasutusele või rakenduskõrgkoolile). |  |  |  |
|  |  | Projekti tulemusel tekkiv intellektuaalne vara ei jää ühe ettevõtte või piiratud ringi ettevõtete omandusse, st ei ole eksklusiivselt kasutatav, vaid on kõigile soovijatele kättesaadav turutingimustel.  |  |  |  |
|  |  | Saadav tulu reinvesteeritakse asutuse põhitegevusse (mittemajandustegevusse) |  |  |  |
|  | Spin-offi loomine | Spin-offi siirdatakse TA-asutuses tekkinud teadmist. |  |  |  |
|  |  | Siiratud teadmiste eest maksab spin-off ettevõte TA-asutusele turuhinda. |  |  |  |
|  |  | Saadav tulu reinvesteeritakse TA-asutuse põhitegevusse (mittemajandustegevusse) |  |  |  |
|  | Teadusaparatuuri ja -seadmete kasutamine | Projekti jaoks soetatud seadmeid ja aparatuuri kasutatakse **ainult teadustegevuseks,** mitte (osaliselt) tasuliste teenuste osutamiseks nt ettevõtjatele või avaliku sektori asutustele.  |  |  |  |
|  |  | Kui projekti jaoks soetatud seadmeid ja aparatuuri antakse tasu eest kasutada oma TA-asutuse teistele üksustele, siis **üksnes teadustööks** (põhitegevus ehk mittemajandustegevus).  |  |  |  |
|  |  | Kui projekti jaoks soetatud seadmeid ja aparatuuri antakse tasu eest kasutada teistele TA-asutustele, siis **üksnes teadustööks** (põhitegevus ehk mittemajandustegevus) ja seejuures ei küsita neilt tasu nende kulude eest, mis on teistest rahastamisallikast juba kaetud (st välistatud on topeltrahastamine) |  |  |  |
|  | Projekti tulemusena sõlmitud teenuse osutamise lepingud ettevõtete või avaliku sektori asutustega | Tegevus on kõrvaline tegevus ja toimub piiratud mahus ja on otseselt seotud ja vajalik asutuse põhitegevuse (mittemajandustegevus) elluviimiseks, kasutades samu sisendeid, mida kasutatakse oma põhitegevuse jaoks (nt materjalid, seadmed, tööjõud ja põhivara). |  |  |  |
|  |  | Saadav tulu reinvesteeritakse asutuse põhitegevusse ehk mittemajandustegevusse. |  |  |  |
|  | *Majandustegevusega seotud tulem X, mida pole eelnevas loetelus (lisada ridu vastavalt vajadusele).* ***Eesti Teadusagentuur on valmis nõustama, kuidas andmeid tabelis sel juhul esitada.*** |  |  |  |  |
| *Kui tegemist on koostööprojektiga ja projektist saavad toetust mitu asutust, siis palun kopeerida eelneva tabeli ridu iga vastava asutuse kohta ning need ära täita. Näiteks, kui projektis on peale juhtasutuse veel kaks partnerasutust, kes saavad projektist toetust, palun kopeerida mõlema asutuse jaoks read alates patentide kasutamisest kuni majandustegevusega seotud tulemini X ja lisada projektist toetust saava asutuse nimi. Sama tabel tuleb täita kõikide projektist toetust saavate asutuste kohta.* |

**Kui kas või üks eelnevas tabelis (p. 4) toodud vastustest on EI, siis on tehtav tegevus seotud/võib olla seotud majandustegevusega ja juurde tuleb täita Exceli vorm (Lisa 1) prognoosi esitamiseks majandustegevuse mahu kohta**. **NB! See ei tähenda automaatselt, et tegemist on riigiabi andmisega ja rakendatakse toetuse määrasid vastavalt üldise grupierandi määruse artiklis 25 sätestatule. Riigiabiks kvalifitseerumise kindlakstegemiseks küsimegi majandustegevuse prognoosi** **Exceli vormis (Lisa 1)**.

Kui tegemist on koostööprojektiga ja majandustegevus puudutab mitut toetust saavat asutust, palun tuua prognoosis välja info kõikide asutuste kohta.

Tegemist on prognoosiga, mida saab igal aastal koos projekti aruandlusega täpsustada. Kui vahepealsel ajal selgub asjaolusid, mis algselt esitatud andmeid muudab (nt täpsustub midagi eelnevalt esitatud projekti tulemite või tingimuste täitmise osas, vt p. 4 tabel), tuleb sellest viivitamatult ETAGit teavitada.

**Andmete esitamisel on ETAG valmis nõustama ja vajadusel konsulteerima riigiabi spetsialistidega ministeeriumist ja Riigi Tugiteenuste Keskusest.**

|  |  |
| --- | --- |
| **Kinnitus** | **JAH** |
| 1. Kinnitan, et asutuse raamatupidamises hoitakse majandustegevuse ja mittemajandustegevuse arvestus lahus ja valmisolek on seda ka vajadusel tõendada[[4]](#footnote-5).  |  |
| 2. Kinnitan, et kui selgub asjaolusid, mis algselt esitatud andmeid muudab (nt täpsustub midagi eelnevalt esitatud projekti tulemite või tingimuste täitmise osas, vt p. 4 tabel), teavitan ETAGit sellest viivitamatult. |  |
| 3. Kinnitan, et teavitan ETAGit viivitamatult, kui projektiga seotud majandustegevuse osakaal ületab vastaval kalendriaastal 20% piiri. |  |
| 4. Kinnitan esitatud andmete õigsust ja kooskõla ETISes projekti kohta esitatud infoga. |  |

1. Kui antav toetus on riigiabi, siis lähtutakse toetuse andmisel [Euroopa Komisjoni määrusest (EL) nr 651/2014 „ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks” (ELT L 187, 26.06.2014, lk 1–78) (ehk üldine grupierandi määrus), artiklist 25](https://eur-lex.europa.eu/legal-content/ET/TXT/PDF/?uri=CELEX:02014R0651-20230701). [↑](#footnote-ref-2)
2. 2 Eraõiguslikud positiivselt evalveeritud TA-asutused on Metrosert, TFTAK, BioCC, Cybernetica, Estonian Business School, Icosagen Cell Factory, Protobios, STACC, Tervisetehnoloogiate Arenduskeskus. [↑](#footnote-ref-3)
3. **Majandustegevus** seisneb toodete ja teenuste pakkumises turul. **Uurimisprojekti kontekstis võib majandustegevus** **olla** näiteks projektis soetatud teadusaparatuuri (osaline) kasutamine majandustegevuseks kas projekti jooksul ja/või pärast seda (projekti jaoks soetatud teadusaparatuuri võidakse tema kasutusajast mingis osakaalus kasutada välistele osalistele teenuste osutamiseks, nt ettevõtete teadus- ja arendustegevuseks). **Mittemajandustegevus** on koolitustegevus, sõltumatu TA-tegevus teadmiste suurendamiseks ja arusaamise parandamiseks, teadusuuringute tulemuste laialdane levitamine mitteeksklusiivsel ja mittediskrimineerival alusel näiteks õpetamise, avatud juurdepääsuga andmebaaside ja publikatsioonide või avatud lähtekoodiga tarkvara abil. Samuti on mittemajandustegevus teadmussiirde alane tegevus, kui sellega tegeleb teadusasutus või teadusuuringute taristu või seda tehakse koos teiste selliste üksustega või nende nimel ning kui kogu sellest tegevusest saadav kasum investeeritakse taas teadusasutuse või teadusuuringute taristu esmasesse tegevusse (põhitegevusse ehk mittemajandustegevusse). [↑](#footnote-ref-4)
4. **Mittemajandustegevuse ja majandustegevuse eristamise ja selle üle arvestuse pidamise ning dokumenteerimise** eest vastutab toetust saav asutus ja koostööprojekti puhul ka tema projektist toetust saavad partnerid. Kui projekti tegevuste põhjal võib eeldada, et projektis tehakse ka majandustegevust, siis tuleb projektis osalejatel sisse seada arvestused sisendite üle (nt materjalid, seadmed, tööjõud, põhivara vms), mida kasutatakse nii majandustegevuses kui ka mittemajandusliku tegevuse jaoks. Et vältida majandustegevuse ristsubsideerimist mittemajandustegevuseks antava abi arvelt tuleb ka raamatupidamises tagada projekti tegevuste ning nende kulude, rahastamise ja tulude võimalikult selge eristamine. Arvestuse metoodikat ja dokumentatsiooni võidakse kontrollida. [↑](#footnote-ref-5)